मृत्युभोज बंद करने को लेकर लिया संकल्प
बिरखड़ी गांव में राष्ट्रीय ब्राह्मण महासंघ की बैठक आयोजित
भास्कर संवाददाता | गोहद
गोहद क्षेत्र के बिरखड़ी में बुधवार को देवेंद्र सिंह श्रोती के निज निवास पर राष्ट्रीय ब्राह्मण महासंघ द्वारा बैठक आयोजित कि गई। बैठक के दौरान महासंघ के सभी सदस्यों द्वारा समाज में मृत्युभोज जैसी फैली कुरीति को खत्म करने को लेकर संकल्प लिया गया। 21 फरवरी को देवेंद्र श्रोती के पिता छोटेलाल (80) का निधन हो गया था। जिसके बाद राष्ट्रीय ब्राह्मण महासंघ के वरिष्ठ सदस्यों और देवेंद्र श्रोती द्वारा मृत्युभोज न करने को लेकर निर्णय लिया गया।
महासंघ के सदस्य रमाकांत चौधरी ने कहा कि समाज में जब किसी व्यक्ति की मृत्यु हो जाती है तो तेरह ब्राह्मणों को भोजन कराने के तत्पश्चात सभी (अड़ोसी, पडो़सी, मित्र गण,रिश्तेदार) आमंत्रित अतिथियों को भोजन कराया जाता है। इस भोज में सभी को पूरी और अन्य व्यंजन परोसे जाते हैं।अब प्रश्न उठता है क्या परिवार में किसी प्रियजन की मृत्यु के पश्चात इस प्रकार से भोज देना उचित है, क्या यह हमारी संस्कृति का गौरव है की हम अपने ही परिजन की मौत को जश्न के रूप में मनाएं अथवा उसके मौत के पश्चात हुए गम को तेरह दिन बाद मृत्यु भोज देकर इतिश्री कर दें। इस मौके पर राधेश्याम शर्मा, सीताराम नरौलिया, बीके भार्गव, केशव उपाध्याय सहित अन्य लोग मौजूद रहे।
hin_Deva hin_Deva bho_Deva hin_Deva hin_Deva